Rosenborg sikret seg «The Double» etter 4-1-seier mot Strømsgodset i cupfinalen.

Rosenborg er cupmestere etter at de slo Strømsgodset 4-1 på Ullevaal i dag.

- Det er deilig. Vi avslutter sterkt etter en turbulent sesong. Vi var det klart beste laget i dag og vant fortjent. Selv i en sesong der det har svingt litt, står vi sammen og vinner «The Double», sier tomålsscorer Nicklas Bendtner til NRK.

- Målene mine i seg selv er ikke så viktige. Det handler om å stå sammen med laget og vinne trofeer.

Strømsgodset-trener Bjørn Petter Ingebretsen var naturlig nok skuffet etter kampen.

- Det er selvfølgelig tungt. Jeg følte at vi hadde muligheter, men vi slapp inn litt for enkle mål og scoret ikke på de store sjansene vi hadde. Vi var ikke dyktige nok, sier han til NRK.

Vi fulgte kampen live:



90 + 5 - Slutt.

90 + 5 - 4-1. Bendtner scorer sitt andre.

90 - 5 minutter er lagt til.

90 - Frispark fra 17 meter. Ulland Andersen skyter en meter over.

82 - Tokmac blir spilt fri og forsøker å flikke inn ballen med ryggen mot mål, men Hansen har kontroll.

82 - Strømsgodset bytter: Ovenstad kommer inn for Stengel.

82 - Strømsgodset bytter: Tokstad erstatter Vilsvik.

82 - Rosenbrg bytter: Søderlund kommer inn for Helland.

76 - Strømsgodset bytter: Sætra erstatter Pellegrino.

75 - Rosenborg bytter: Levi kommer inn for Hedenstad.

74 - Ulland Andersen fyrer av, men treffer hodet til Hovland før ballen går over linja.

71 - Jensen spiller gjennom Bendtner som skyter mot nærmeste hjørne. Sætra får slått til corner.

62 - Gult kort Rosenborg: Vegar Eggen Hedenstad.

56 - Rosenborg bytter: de Lanlay erstatter Adegbenro.

52 - 3-1. Bendtner styrer et skudd fra Meling i mål.

51 - Mos blir spilt fri og er alene med Hansen, men RBK-keeperen hindrer utlikning med en beinparade.

50 - Helland skyter fra 20 meter, men ballen ender noen meter utenfor.

46 - Kampen er i gang igjen.

45 + 1 - Pause. Rosenborg leder 2-1.

45 - Ett minutt er lagt til.

43 - Gult kort Rosenborg: Pål Andre Helland.

39 - Rosenborg tar ledelsen 2-1. Corner fra høyre til Konradsen som header ballen kontant i mål fra fem meter.

29 - For en uke siden feiret Rosenborg sitt fjerde strake seriegull. Nå jakter de «The Double». Rosenborg har vunnet serien og cupen samme år ni ganger tidligere, sist i 2016.

24 - Corneren slås mot bakre stolpe der Reginiussen står helt alene, men headingen går utenfor.

23 - Frispark fra 17 meter. Helland sikter på nærmeste kryss, men Sætra får en hånd på ballen.

18 - 1-1. Kaptein Jensen utlikner. Strømsgodset klarer ikke få unna ballen etter et innlegg fra venstrekanten, Bendtner legger ut til Jensen som banker ballen inn i hjørnet.

18 - Rosenborg har fått merke Abdellaoues målteft også tidligere i sesongen. Da lagene møttes på Lerkendal i august scoret spissen to mål.

15 - Både i kvartfinalen mot Haugesund og i semifinalen mot Lillestrøm ble Mustafa Abdellaoue matchvinner.

13 - Strømsgodset tar ledelsen 1-0. Pellegrino legger inn til Mos som er der han skal på bakre stolpe og setter inn sesongens åttende NM-mål.

9 - Bendtner skyter fra 17 meter, treffer ikke godt, men Sætra klarer ikke holde ballen i første omgang. Jensen er på returen, men Godset-keeperen får etter hvert kontroll.

5 - Rosenborg og Strømsgodset har møttes i cupfinalen to ganger tidligere. Strømsgodset har vunnet begge kampene. I 1973 ble Steinar Pettersen matchvinner da drammenserne vant 1-0 og i 1991 ble Odd Johnsen den store helten da han scoret to mål i 3-2-seieren på Ullevaal.

1 - Kampen er i gang.

Rosenborg: André Hansen - Vegar Eggen Hedenstad, Even Hovland, Tore Reginiussen, Birger Meling - Mike Jensen, Anders Trondsen, Anders Ågnes Konradsen - Pål-André Helland, Nicklas Bendtner, Samuel Adegbenro

Strømsgodset: Morten Sætra - Lars Vilsvik, Jakob Glesnes, Mounir Hamoud, Jonathan Parr - Amahl Pellegrino, Herman Stengel, Henning Hauger, Eirik Ulland Andersen - Tokmac Nguen, Mustafa Abdellaoue

LES OGSÅ:

Coolen: - En stor dag

Ingebretsen: - Vi skal selge oss dyrt

Meling: - Betyr enormt mye å få spille en cupfinale

Tokmac Nguen: - Vi må gå ut der og nyte øyeblikket